# name
Opioides sintètics, els nous protagonistes del mercat il·legal de drogues

# metadata.dc.description[].value
Treballs Finals de Grau de Farmàcia, Facultat de Farmàcia i Ciències de l'Alimentació, Universitat de Barcelona, 2022. Tutor/a: David Pubill Sánchez

# metadata.dc.description.abstract[].value
El consum de nous opioides sintètics és cada cop major per la facilitat amb la qual es distribueixen, la seva potència i el seu baix cost, fet que els ha convertit en els protagonistes de la tercera onada de mortalitat per consum de substàncies opioides.
El present treball de revisió bibliogràfica exposa el desenvolupament de la dependència a substàncies opioides i destaca les característiques més rellevants dels nous opioides sintètics, així com, les conseqüències que se’n deriven del seu ús, posant especial èmfasi en els que es troben al mercat il·legal. De forma més intensiva s’ha identificat l’isotonitazè, una nova molècula d’elevada potència i cada cop més present entre la població i els casos de sobredosis mortals. La caracterització de les substàncies treballades i trastorns associats s’ha dut a terme a través d’una recerca bibliogràfica en bases de dades com PubMed i Google Scholar, mitjançant la metodologia PICOT, i, addicionalment, a través d’una entrevista amb Energy Control.
Els resultats mostren la gran complexitat del procés de dependència als opioides i els nombrosos riscos per a la salut associats al consum dels nous opioides sintètics. La identificació de les característiques farmacocinètiques, farmacodinàmiques i estructurals de l’isotonitazè recopilades han permès fer una proposta del seu potencial addictiu i, suggereixen que es tracta d’una substància altament addictiva capaç de generar els efectes dels opioides tradicionals amb l’administració de dosis ínfimes. Actualment, el seu consum suposa una amenaça per la salut pública i calen estudis in vivo per a determinar-ne els efectes reals.

# metadata.dc.source[].value
Treballs Finals de Grau (TFG) - Farmàcia

# metadata.dc.title[].value
Opioides sintètics, els nous protagonistes del mercat il·legal de drogues